6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 000/312578 της 27 Ιουλ./27  Αυγ. 1981 (ΦΕΚ Β' 497) Περί οργανώσεως, διαρθρώσεως και λειτουργίας της Υπηρεσίας Πολεμικής Βιομηχανίας (ΥΠΟΒΙ) του Υπουργείου Εθνικής Αμύνης. Έχοντες υπ' όψει: α.Τον Νόμ. 531/77 "περί τροποποιήσεως του Ν.Δ. 58/1968 περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων και άλλων τινών Διατάξεων". Σελ. 74,406(γ) Τεύχος 1392 Σελ. 106 β.Τον δια της Φ. 073/2431α/28 Σεπτ. 78/ΥΕΘΑ/ ΥΠΟΒΙ κυρωθέντα και τεθέντα εις εφαρμογήν προσωρινόν Κανονισμόν Οργανώσεως και Λειτουργίας της ΥΠΟΒΙ. γ.Την μέχρι τούδε κτηθείσαν εμπειρίαν εκ της λειτουργίας της ΥΠΟΒΙ και εκ της εφαρμογής του Προσωρινού Κανονισμού ταύτης, εν συνδυασμώ προς τας συγχρόνους αντιλήψεις περί Οργανώσεως και Λειτουργίας Πολεμικών Βιομηχανιών. δ.Το Ν.Δ. 721/70 "Περί Οικον. Μερίμνης και Λογιστικού Ε.Δ." αποφασίζομεν: Άρθρ.1.-Η αποστολή της ΥΠΟΒΙ, προς εκπλήρωσιν του σκοπού συστάσεως ταύτης, αναλύεται ως ακολούθως, περιλαμβάνουσα τους κάτωθι τομείς: 1.Την μελέτην, ανάπτυξιν και Παραγωγήν Πολεμικού εν γένει Υλικού. Ειδικώτερον επί του αντικειμένου Μελέτης και Αναπτύξεως Πολεμικών Υλικών, η ΥΠΟΒΙ δύναται να συνεργάζεται και συντονίζεται μετά των αρμοδίων Φορέων Ε.Δ., υποχρεωτικώς δε όταν εργάζεται δια λογαριασμόν τούτων. 2.Τον προγραμματισμόν και εξασφάλισιν προϋποθέσεων αναπτύξεως της Πολεμικής Βιομηχανίας εις Εθνικά πλαίσια δια την κάλυψιν, βασικώς, αναγκών των Ε.Δ. αλλά και δι' εξαγωγικούς σκοπούς, προς στήριξιν της βιωσιμότητας Μονάδων Παραγωγής και συναλλαγματικήν ανακούφισιν του Αμυντικού Προϋπολογισμού. 3.Τον έλεγχον εξασφαλίσεως της απαιτουμένης εκάστοτε ποιότητος του παραγομένου εγχωρίως Πολεμικού Υλικού, καθώς και του εισαγομένου και εξαγομένου τοιούτου. Προς τούτο η ΥΠΟΒΙ αποτελεί το κύριον Φορέα των Ε.Δ. δια τον Κρατικόν ποιοτικόν έλεγχον του Πολεμικού Υλικού, εκδίδουσα τα εκάστοτε απαιτούμενα Κρατικά Πιστοποιητικά Ποιότητος (QUALITY CERTIFICATES). 36.Α.ι.5-6 Πολεμική Βιομηχανία 4.Την συνεργασίαν μετά των Πολεμικών Βιομηχανιών φιλικών χωρών δια την συμπαραγωγήν Πολεμικού Υλικού, ως και εις την εξασφάλισιν προϋποθέσεων Βιομηχανικών ανταλλακτικών. Προς τούτο η ΥΠΟΒΙ συνεργάζεται στενώς μετά των Κλάδων ΕΔ κατά τας σχετικάς διαπραγματεύσεις προς διαμόρφωσιν των όρων Συμβάσεων Προμηθείας Κυρίου Υλικού, ώστε να επιτευχθούν ειδικά αντισταθμιστικά οφέλη (OFF-SETS) υπέρ της Εγχωρίου Πολεμικής Βιομηχανίας. 5.Τον εφοδιασμόν των Ε.Δ. δια Πολεμικού Υλικού το πρώτον κατασκευαζομένου εις την Ελλάδα κατόπιν στενής συνεργασίας μετά των αρμοδίων Οργάνων Προμηθειών των Κλάδων. Άρθρ.2.-1.Το Στρατεύσιμον προσωπικόν της ΥΠΟΒΙ επιλέγεται εις τα Κέντρα Κατατάξεως βάσει των ειδικών προσόντων ενός εκάστου και των εκάστοτε υφισταμένων οργανικών κενών θέσεων εις ΥΠΟΒΙ. Αι σχετικαί τοποθετήσεις ενεργούνται ως ακριβώς συμβαίνει και δια το στρατεύσιμον προσωπικόν το προοριζόμενον δια τα Ερευνητικά Κέντρα των Ε.Δ. (ΚΕΕΘΑ, ΓΕΤΕΝ, ΚΕΤΑ). Άρθρ.3.-1.Ο Δντής ΥΠΟΒΙ εξουσιοδοτείται όπως διαθέτη τας εγγεγραμμένας εις τον εγκεκριμένον Π/Υ ταύτης πιστώσεις τηρουμένης πλήρως της σχετικής διαδικασίας εκδόσεως γνωμάτευσιν κ.λπ., και να εκδίδη τας σχετικάς Δγάς Κινήσεως του Προσωπικού της ΥΠΟΒΙ εις το Εσωτερικόν. 2.Δια κινήσεις Εξωτερικού αι εγκρίσεις θα παρέχωνται υπό του καθ' ύλην αρμοδίου ΥΦΕΘΑ, αι δε Διαταγαί Κινήσεως θα εκδίδωνται υπό του αρμοδίου φορέως της ΥΠΟΒΙ. Άρθρ.4.-1.Η ΥΠΟΒΙ να συντάξη και υποβάλη προς έγκρισιν Σχέδιον Οριστικού Κανονισμού Οργανώσεως και Λειτουργίας ταύτης μέχρι 30 Σεπτ. 81. 2.Οι Κλάδοι των Ε.Δ. να παρέχουν πάσαν σχετικήν διευκόλυνσιν προς ΥΠΟΒΙ δια την ταχείαν ανάπτυξιν ταύτης και εκπλήρωσιν ούτω του Εθνικού σκοπού τον οποίον καλείται αύτη να επιτελέση. 